# name
La incidència de l'activisme lingüístic en el futur del català

# metadata.dc.contributor[].value
Universitat de Barcelona. Centre Universitari de Sociolingüística i Comunicació

# metadata.dc.description.abstract[].value
Actuar sobre el futur implica realitzar algun tipus de prospectiva sobre com serà -o com sembla que serà- aquest futur. L'anticipació respecte dels fets que han d'ocórrer en la mesura que puguin ser previstos- i l'adequació dels discursos i les accions a les tendències que es dibuixen com a majoritàries en la societat són fonamentals per a l'èxit d'una acció transformadora.
Ara com ara tot sembla indicar que ens dirigim cap a un futur 'glocal', és a dir, en part global i en part local. Molt probablement anirà creixent la interdependència
tecnoeconòmica de les societats humanes i la influència dels grans emissors tecnomediàtics sobre els més petits encara augmentarà més. Les possibilitats d'acció sobre la determinació dels usos lingüístics per part dels grups humans demogràficament poc extensos i/o políticament subordinats tendiran probablement a disminuir més que no pas a augmentar.
Les representacions s'internacionalitzaran i passarem a una etapa 'polinacional' i de
consciència planetària. En situacions mínimament democràtiques la consciència
d'interdependència podrà tendir a fer baixar els adeptes a les ideologies independentistes estrictes -si els grups majoritaris dominants no abusen del seu poder- i caldrà passar a imaginar estructures d'autogovern o de sobirania cooperatives.
Això farà més complex el fet de l'organització de la diversitat lingüística, ja que el contacte s'estendrà pertot -a causa de les integracions suprapolítiques i econòmiques o bé per raó dels moviments migratoris. La perspectiva d'una societat d'individus monolingües tindrà probablement pocs adeptes entre els grups humans menors i caldrà formular des del pensament complex propostes sostenibles d'equilibri en la distribució de funcions entre les llengües en presència.

# metadata.dc.relation.isformatof[].value
Reproducció digital del document original, Informe tècnic de Recerca

# metadata.dc.source[].value
Documents de treball / Informes (Centre Universitari de Sociolingüística i Comunicació)

# metadata.dc.title[].value
La incidència de l'activisme lingüístic en el futur del català